pythainlp/thai_wikipedia_clean_20230101 huggingface dataset:
เรื่องราวของการเดินทางธุรกิจในวงการบันเทิง จนได้เป็นบริษัทยักษ์ใหญ่ในวงการมายา ผลิตภาพยนตร์ ออกมามากมาย มีดาราในสังกัดมากที่สุดในวงการ ซี่รี่ย์เรื่องนี้ เมืองมายา นำเสนอเหตุการณ์ในวงการบันเทิง ต่างๆมากมายทั้งในค่ายและนอกค่าย เหตุการณ์เพื่อนรักซึ่งสามารถทรยศหักหลัง ธุรกิจที่โดนถูกแย่งชิงไป จึงเกิดการแข่งฆ่ากัน จนในที่สุด ต้องมีผู้รับกรรม มรสุมต่างๆจะสงบลงได้อย่างไร ก่อนที่จะมีผู้ตัดสินใจบุกเบิกวงการโทรทัศน์ อีกครั้ง
ทางด่วนโดโอ
ทางด่วนโดโอ  หรือ ทางด่วนฮกไกโด เป็นทางด่วนในจังหวัดฮกไกโด ประเทศญี่ปุ่น เป็นเจ้าของและดำเนินการโดยบริษัททางด่วนญี่ปุ่นตะวันออก
ชื่อของทางด่วนสายนี้ในภาษาญี่ปุ่นคือ ทางด่วนโดโอ (แปลตรงตัวคือ "ทางด่วนฮกไกโดกลาง") อย่างไรก็ตาม มักรู้จักกันในชื่อ ทางด่วนฮกไกโด
ทางด่วนสายนี้ถูกกำหนดให้เป็นสายฮาโกดาเตะ–นาโยโระ  ของทางด่วนฮกไกโดจูกัง (北海道縦貫自動車道)
คำว่า "จูกัง"  ใช้เพื่อแยกความหมายจากคำว่า "โอดัง"  ในชื่อของทางด่วนฮกไกโดโอดัง (北海道横断自動車道)
ทางด่วนโดโอเชื่อมพื้นที่ทางตอนเหนือกับทางใต้ของฮกไกโดเข้าด้วยกันโดยผ่านนครซัปโปโระ และมีส่วนต่อขยายที่กำลังดำเนินการอยู่ ได้แก่ ต่อขยายไปทางเหนือไปยังนครวักกาไน และต่อขยายไปทางใต้ไปยังนครฮาโกดาเตะ แม้ว่าตัวทางด่วนโดโอเองจะไม่มีแผนขยายไปยังเมืองทั้งสองดังกล่าว แต่มีก็ถนนที่มีมาตรฐานเท่าทางด่วนครอบคลุมในระยะทางส่วนที่เหลือนี้ (ได้แก่ ทางหลวงหมายเลข 40 ต่อไปทางเหนือ และทางหลวงหมายเลข 5 ต่อไปทางใต้)
เจ้าพ่อเมืองมายา
รายชื่อเที่ยวบินของสตาร์ชิป
รายชื่อเที่ยวบินของสตาร์ชิป เป็นรายชื่อที่แสดงรายละเอียดการนำยานสตาร์ชิปขึ้นบิน ตั้งแต่ปี ค.ศ. 2019 ต้นแบบของ SpaceX Starship ระดับสูงได้ทำการบินไปแล้ว 5 ครั้ง ออกแบบและดำเนินการโดยผู้ผลิตเอกชน SpaceX ต้นแบบของสตาร์ชิป ได้แก่ Starhopper, Mk1, SN1, SN3, SN4, SN5, SN6 พร้อมกับ Mk2 และ Mk4 ที่ไม่เคยสร้างเสร็จ
สตาร์ชิปถูกวางแผนให้เป็นจนวดบรรทุกขนาดใหญ่ที่สามารถนำกลับมาใช้ใหม่ได้อย่างสมบูรณ์ และไม่ธรรมดาสำหรับปล่อยจรวดและการออกแบบยานอวกาศรุ่นก่อนหน้านี้ ส่วนบนของสตาร์ชิปมีจุดมุ่งหมายเพื่อทำหน้าที่เป็นขั้นที่สองในการเข้าถึงความเร็ววงโคจรเมื่อปล่อยจากโลกและยังใช้ในอวกาศเป็นยานอวกาศระยะยาวบนวงโคจรได้อีกด้วย
ในปี ค.ศ. 2018 อีลอน มัสก์ ยังวางแผนที่จะส่งนักท่องเที่ยวในอวกาศ (รวมถึง Yusaku Maezawa) ขึ้นบินผ่านดวงจันทร์ในปี ค.ศ. 2023 ซึ่งเป็นส่วนหนึ่งของโครงการ #dearMoon ในปี ค.ศ. 2019 SpaceX วางแผนที่จะปล่อยตัวเพย์โหลดเชิงพาณิชย์โดยใช้สตาร์ชิปไม่เกินปี ค.ศ. 2021 ในปีเดียวกัน Space.com กล่าวว่าสเปซเอ็กซ์อาจบินสตาร์ชิปไปยังดวงจันทร์ในปี ค.ศ. 2022
มัสก์ยังวางแผนที่จะส่งภารกิจสตาร์ชิปขนสินค้าไปยังดาวอังคารในปี ค.ศ. 2022 ตามด้วยภารกิจของลูกเรือสตาร์ชิปไปยังดาวอังคารในปี ค.ศ. 2024
รายชื่อการปล่อยตัวของฟัลคอน 9 และฟัลคอน เฮฟวี
รายชื่อการปล่อยตัวของฟัลคอน 9 และฟัลคอน เฮฟวี เป็นรายชื่อที่แสดงรายละเอียดการการปล่อยตัวของจรวดฟัลคอน 9 และฟัลคอน เฮฟวี ตั้งแต่เดือนมิถุนายน ค.ศ. 2010 เป็นต้นมาจรวดจากตระกูล Falcon 9 ได้ถูกปล่อยออกมาแล้ว 102 ครั้งโดยมีภารกิจสำเร็จ 100 ครั้งความล้มเหลวเพียงบางส่วนและการสูญเสียยานอวกาศทั้งหมด 1 ครั้ง (ตัวเลขปัจจุบัน ณ วันที่ 21 พฤศจิกายน ค.ศ. 2020) นอกจากนี้จรวดหนึ่งลูกและน้ำหนักบรรทุกของมันยังถูกทำลายบนฐานยิงระหว่างกระบวนการเติมน้ำมันก่อนการทดสอบการยิงแบบสถิต
ออกแบบและดำเนินการโดยผู้ผลิตเอกชน SpaceX จรวดตระกูล Falcon 9 ประกอบด้วย Falcon 9 v1.0, v1.1 และ v1.2 "Full Thrust" เวอร์ชันที่ปลดระวางพร้อมกับวิวัฒนาการ Block 5 ที่ใช้งานอยู่ในปัจจุบัน ส่วน Falcon Heavy เป็นอนุพันธ์แบบ Heavy-Lift ของ Falcon 9 ซึ่งรวมเอาแกนกลางที่แข็งแรงเข้ากับ Falcon 9 สองขั้นตอนแรกเป็นตัวกระตุ้นด้านข้าง
โครงการเดียร์มูน
โครงการเดียร์มูน ( เป็นภารกิจการท่องเที่ยวบนดวงจันทร์และโครงการศิลปะที่ได้รับการริเริ่มและสนับสนุนเงินทุนโดยมหาเศรษฐีชาวญี่ปุ่น Yusaku Maezawa มันจะใช้ประโยชน์จากยานสตาร์ชิปสเปซเอ็กซ์ บนเที่ยวบินอวกาศส่วนตัวที่บินตามวิถีโคจรรอบดวงจันทร์ ผู้โดยสารจะเป็นมาเอะซาวะ ศิลปินหลายคน และลูกเรือหนึ่งหรือสองคน โครงการนี้เปิดตัวในเดือนกันยายน พ.ศ. 2561 และคาดว่าเที่ยวบินจะเกิดขึ้นไม่เกินปี พ.ศ. 2566
วัตถุประสงค์ของโครงการคือให้ศิลปินที่ประสบความสำเร็จหกถึงแปดคนเดินทางไปกับ Maezawa ฟรีรอบดวงจันทร์ในทัวร์หกวัน Maezawa คาดว่าประสบการณ์การท่องเที่ยวในอวกาศจะสร้างแรงบันดาลใจให้กับศิลปินที่มาร่วมงานในการสร้างสรรค์งานศิลปะใหม่ ๆ งานศิลปะจะถูกจัดแสดงไม่นานหลังจากกลับมายังโลกเพื่อช่วยส่งเสริมสันติภาพทั่วโลก
DearMoon project
ทฤษฎีบทเศษเหลือ
ทฤษฎีบทเศษเหลืออาจหมายถึง:
ทฤษฎีบทเศษเหลือพหุนาม
ในพีชคณิต ทฤษฎีบทเศษเหลือพหุนาม  หรือทฤษฎีบทเล็กของเบซู (ตั้งชื่อตามเอเตียน เบซู (Étienne Bézout)) เป็นการประยุกต์ใช้การหารพหุนามแบบยุคลิด (Euclidean division of polynomial) ซึ่งทฤษฎีบทนี้กล่าวว่าเศษเหลือจากการหารพหุนาม formula_1 ด้วยพหุนามเชิงเส้น formula_2 เท่ากับ formula_3 และ formula_2 เป็นตัวหารของ formula_1 ก็ต่อเมื่อ formula_6 เป็นคุณสมบัติที่เรียกว่าทฤษฎีบทตัวประกอบ (factor theorem)
ตัวอย่าง 1.
ให้ formula_7 การหารพหุนาม formula_1 ด้วย formula_9 ให้ผลหาร formula_10 และเหลือเศษ formula_11 เพราะฉะนั้น formula_12
ตัวอย่าง 2.
แสดงให้เห็นว่าทฤษฎีบทเศษเหลือพหุนามเป็นจริงกับพหุนามดีกรี 2 formula_13 ใด ๆ ด้วยการจัดรูปพีชคณิต:
คูณทั้งสองฝั่งด้วย ("x" − "r") ได้
ในเมื่อ formula_16 เป็นเศษเหลือ เราได้แสดงให้เห็นแล้วว่า formula_17.
การพิสูจน์.
ทฤษฎีบทเศษเหลือพหุนามตามมาจากขั้นตอนวิธีแบบยุคลิดสำหรับพหุนามที่บอกว่าเมื่อกำหนดพหุนามสองตัว (ตัวตั้งหาร) และ (ตัวหาร) จะมีพหุนามผลหาร และพหุนามเศษเหลือ เพียงชุดเดียวที่สอดคล้องกับสมการ
ถ้าตัวหาร formula_21 เมื่อ r เป็นค่าคงตัว ก็อาจเป็นได้ทั้ง หรือมีดีกรี 0 ซึ่งในทั้งสองกรณี เป็นค่าคงตัวที่ขึ้นอยู่กับ คือ
เมื่อกำหนดให้ formula_23 ในสูตรนี้แล้วก็จะได้:
มีการพิสูจน์ที่ต่างกันเล็กน้อยซึ่งอาจดูพื้นฐานกว่าสำหรับบางคน เริ่มต้นจากการสังเกตว่า formula_25 เป็นผลรวมเชิงเส้นของพจน์ในรูป formula_26 ซึ่งแต่ละพจน์สามารถหารได้ด้วย formula_2 เพราะ formula_28
การประยุกต์.
ทฤษฎีบทเศษเหลือพหุนามสามารถใช้เพื่อหา formula_3 ด้วยการคำนวนหาเศษเหลือ formula_30 แต่การหารยาวพหุนาม (polynomial long division) ก็ยากกว่าการหาค่าฟังก์ชันไปเลย และการหารสังเคราะห์ (synthetic division) คำนวณได้ง่ายกว่า ดังนั้นเราอาจสามารกหาค่าของฟังก์ชันได้ด้วยการใช้การหารสังเคราะห์และทฤษฎีบทเศษเหลือพหุนาม
ทฤษฎีบทตัวประกอบเป็นการประยุกต์ใช้ทฤษฎีบทเศษเหลืออีกเรื่องหนึ่ง: ถ้าเศษเหลือเท่ากับศูนย์ ตัวหารสมการเชิงเส้นนั้นเป็นตัวประกอบของพหุนาม สามารถหาตัวประกอบของพหุนามได้ด้วยการใช้ทฤษฎีบทตัวประกอบซ้ำหลายครั้ง
Remainder theorem
Little Bézout's theorem
Alexandrine parrot
โคกับไค (ล่าขุมทรัพย์สุดขอบฟ้า)
โซฟี (ล่าขุมทรัพย์สุดขอบฟ้า)
นูรี (ล่าขุมทรัพย์สุดขอบฟ้า)
อินดี้ (ล่าขุมทรัพย์สุดขอบฟ้า)
ชุนหลี (ล่าขุมทรัพย์สุดขอบฟ้า)
ชอยอิจิ (ล่าขุมทรัพย์สุดขอบฟ้า)
ศาสตราจารย์บันโด
ศาสตราจารย์ไวซ์
ศาสตราจารย์วิล
รัน (ล่าขุมทรัพย์สุดขอบฟ้า)
โดเรมี (ล่าขุมทรัพย์สุดขอบฟ้า)
แวนด้า (ล่าขุมทรัพย์สุดขอบฟ้า)
ไดอานา (ล่าขุมทรัพย์สุดขอบฟ้า)
เคานต์เฟอร์เซน (ล่าขุมทรัพย์สุดขอบฟ้า)
ศาสตราจารย์ เอ็กซ์
เทจัสวี ประกาศ
ภูเขาอะเราะฟะฮ์
ภูเขาอารารัต
ดันเจียน!
ดันเจียน!  เป็นเกมกระดานผจญภัย ค.ศ. 1975 ที่ออกแบบโดยเดวิด อาร์. เมแกร์รี, แกรี ไกแกกซ์, ไมเคิล เกรย์, สตีฟ วินเทอร์ และเอส. ชวาบ เผยแพร่โดยทีเอสอาร์, อิงก์. "ดันเจียน!" จำลองบางแง่มุมของเกมเล่นตามบทบาท"ดันเจียนส์แอนด์ดรากอนส์" ("D&amp;D") ซึ่งเปิดตัวใน ค.ศ. 1974 แม้ว่าเมแกร์รีจะมีต้นแบบของ"ดันเจียน!" พร้อมตั้งแต่ ค.ศ. 1972
"ดันเจียน!" มีแผนที่ของดันเจียนหกชั้นที่เรียบง่ายพร้อมโถงทางเดิน, ห้อง และห้องโถงต่าง ๆ โดยผู้เล่นจะเคลื่อนที่ไปรอบ ๆ กระดานเพื่อกำจัดมอนสเตอร์และรับสมบัติ ส่วนสมบัติที่สำคัญกว่าจะอยู่ในชั้นลึกของดันเจียนพร้อมกับมอนสเตอร์ที่แข็งแกร่งขึ้น ผู้เล่นเลือกคลาสตัวละครที่มีความสามารถแตกต่างกัน เป้าหมายของเกมคือการเป็นคนแรกที่กลับไปที่ห้องโถงเริ่มต้นพร้อมด้วยสมบัติที่กำหนดมูลค่าไว้
ฉบับดั้งเดิม.
เดวิด เอ็ม. เอวัลต์ เขียนในหนังสือ"ออฟไดซ์แอนด์เมน"ของเขา ได้อธิบายเกมฉบับดั้งเดิมของเมแกร์รีว่าเป็น "เกมกระดานที่ได้รับแรงบันดาลใจจากแบล็กมัวร์ซึ่งเป็นตัวแทนของการผลิตที่ทะเยอทะยานที่สุดของทีเอสอาร์จนถึงปัจจุบัน ได้แก่ แผนที่เกมสี, การ์ดแบบกำหนดเอง, เหรียญ, ลูกเต๋า และหนังสือกติกาเล่มเล็ก ซึ่งทั้งหมดได้รับการบรรจุในกล่องที่น่าสนใจ"
งานศิลปะและตัวหมากเกม.
เกมฉบับดั้งเดิมมีหนังสือกติกา, เกมกระดานผ้าไวนิลพับได้, ตัวหมากการเล่นสไตล์พาร์ชีซีสี่สี (ขาว, น้ำเงิน, แดง และเขียว), ลูกเต๋าหกด้านหนึ่งคู่ และการแบ่งประเภทมอนสเตอร์รหัสสีต่าง ๆ รวมถึงการ์ดสมบัติสำหรับดันเจียนหกชั้น งานศิลปะบนหน้าการ์ดเป็นสีดำและสีขาว ในขณะที่ด้านหลังมีสีที่แบ่งตามชั้น ได้แก่ สีทองสำหรับชั้นแรก, สีส้มสำหรับชั้นที่สอง, สีแดงสำหรับชั้นที่สาม, สีม่วงแดงสำหรับชั้นที่สี่, สีเขียวสำหรับชั้นที่ห้า และสีน้ำเงินสำหรับชั้นที่หก เกมดั้งเดิม (ค.ศ. 1975) มีคลาสตัวละครสี่คลาส ได้แก่ เอลฟ์, ฮีโร, ซูเปอร์ฮีโร และพ่อมด (ฮีโรและซูเปอร์ฮีโรเป็นนักรบ โดยซูเปอร์ฮีโรมีพลังมากกว่า) ซึ่งโดยปกติแล้วจะแสดงด้วยตัวหมากสีเขียว, น้ำเงิน, แดง และขาวตามลำดับ สำหรับ 'นิวดันเจียน' ใน ค.ศ. 1989 มีหกคลาส ได้แก่ "นักรบ", "เอลฟ์", "คนแคระ", "พ่อมด", "พาลาดิน" และ"โจร" ส่วน 'คลาสสิกดันเจียน' ใน ค.ศ. 1992 มีหกคลาสเหมือนกัน เนื่องจากมีตัวหมากการเล่นหลายชิ้น จึงสามารถตั้งค่ารูปแบบเกมที่กำหนดเองได้ด้วยคลาสตัวละครที่กำหนดมากกว่าหนึ่งคลาส (โดยใช้ตัวหมากที่มีสีตามอำเภอใจ) แต่โดยปกติเกมจะเกี่ยวข้องกับผู้เล่นในการเลือกคลาสต่าง ๆ ส่วนในเกมเวอร์ชัน ค.ศ. 2012 ที่วางจำหน่ายภายใต้ชื่อแบรนด์"ดันเจียนส์แอนด์ดรากอนส์" มีตัวละครเอก ได้แก่ อันธพาล, นักบุญ, นักสู้, และพ่อมด ซึ่งสามารถรองรับผู้เล่นได้สูงสุด 8 คน
ในฉบับดั้งเดิม การ์ดมอนสเตอร์และสมบัติมีขนาดค่อนข้างเล็ก คือประมาณ 1.375 นิ้วคูณ 1 นิ้ว เมื่อเริ่มเกม สิ่งเหล่านี้จะถูกสุ่มและวางคว่ำหน้าลงเพื่อเติมเต็มห้องดันเจียน สมบัติทั้งหมดจะถูกวางก่อน จากนั้นมอนสเตอร์จะอยู่เหนือ จากนั้นการ์ดมอนสเตอร์เพิ่มเติมถูกวางไว้ในห้องโถง ซึ่งเป็นห้องขนาดใหญ่ที่ทางแยกสำคัญทั่วกระดาน มอนสเตอร์เหล่านี้ถูกวางไว้สามตัวต่อหนึ่งห้องโถง โดยมีเพียงมอนสเตอร์อันดับต้น ๆ ในกองที่พบเมื่อพยายามผ่านห้องโถง
หากการโจมตีครั้งแรกของผู้เล่นล้มเหลว การตายจากการโจมตีของมอนสเตอร์จะมีโอกาสเพียง 1 ใน 36 เท่านั้น ซึ่งเกิดขึ้นเฉพาะบนลูกเต๋า 2 ลูก (บนลูกเต๋า 6 เหลี่ยมสองลูก) หากตัวละครผู้เล่นเสียชีวิต ผู้เล่นสามารถเริ่มตัวละครใหม่ได้ที่ช่องว่างเริ่มต้นหลังจากเสียตาเดิน หากหลังจากการต่อสู้ตัวละครผู้เล่นยังมีชีวิตอยู่ แต่ไม่ประสบความสำเร็จในการกำจัดมอนสเตอร์ เขาหรือเธอสามารถกลับไปพยายามกำจัดมอนสเตอร์ตัวเดิมได้ ซึ่งบางครั้งจำเป็นต้องล่าถอย, ทิ้งสมบัติ และเสียตาเดิน
เมื่อมอนสเตอร์ถูกกำจัด การ์ดสมบัติใด ๆ ที่อยู่ภายใต้การ์ดมอนสเตอร์จะตกเป็นของผู้เล่นที่ได้รับชัยชนะ การ์ดสมบัติได้แสดงมูลค่าเหรียญทอง และมีตั้งแต่"ถุงทอง"มูลค่า 250 เหรียญทองในชั้นแรกไปจนถึง"เพชรมหึมา"มูลค่า 10,000 เหรียญทองในระดับชั้นลึกที่หก สมบัติบางอย่าง เช่น ดาบวิเศษ และแก้วสารพัดนึก ได้แปรเปลี่ยนรูปแบบการเล่น โดยดาบได้เพิ่มในการต่อสู้ซึ่งประชิดตัวของผู้เล่น ในขณะที่แก้วสารพัดนึกได้อนุญาตให้ผู้เล่นละทิ้งการเคลื่อนที่ รวมถึงใช้เวลาในการมองดูการ์ดมอนสเตอร์และสมบัติในห้องโดยไม่ต้องเข้าไปในห้องดังกล่าว สิ่งเหล่านี้มีมูลค่าเหรียญทองน้อยที่สุดสำหรับสมบัติในชั้นที่กำหนดของดันเจียน
ชั้นดันเจียน.
หกชั้นของดันเจียนได้เสนอช่วงของความยากในเหล่ามอนสเตอร์ที่สอดคล้องกับช่วงของมูลค่าในสมบัติ มอนสเตอร์ชั้นแรกมักจะอ่อนแอที่สุด ในขณะที่มอนสเตอร์ชั้นหกโดยทั่วไปจะมีพลังมากที่สุด การ์ดมอนสเตอร์จำนวนเล็กน้อยไม่ใช่เหล่ามอนสเตอร์ แต่เป็นกับดักที่เปิดทางไถลลงไปที่ทิ้งตัวละครที่พบพวกมันเข้าไปในห้องที่ลึกขึ้นหนึ่งชั้น หรือขังตัวละครไว้ในกรงเป็นเวลาหลายตา
คลาสตัวละคร.
แต่ละคลาสมีความได้เปรียบเฉพาะ
เรจออฟเดอะดรากอนส์
เป็นเกมต่อสู้ตัวต่อตัวแบบแท็กทีม ค.ศ. 2002 ที่วางจำหน่ายสำหรับฮาร์ดแวร์นีโอจีโอโดยบริษัทเพลย์มอร์ เกมดังกล่าวได้รับการพัฒนาโดยบริษัทนอยส์แฟกทรีของญี่ปุ่น ซึ่งพัฒนาร่วมกันโดยเบรซซาซอฟต์ และได้รับการออกแบบเป็นส่วนใหญ่โดยทีมเอโบกาของเม็กซิโก ในวันที่ 11 พฤษภาคม ค.ศ. 2020 ปิโกะอินเตอร์แอกทีฟได้รับทรัพย์สินทางปัญญาของเกมและแสดงความสนใจที่จะใช้มันในทางใดทางหนึ่ง ส่วนพอร์ตสำหรับนินเท็นโด สวิตช์, เพลย์สเตชัน 4 กับเพลย์สเตชัน 5 และเอกซ์บอกซ์วัน กับเอกซ์บอกซ์ซีรีส์ มีกำหนดออกวางจำหน่ายในอนาคตโดยคิวยูไบต์อินเตอร์แอกทีฟ
"เรจออฟเดอะดรากอนส์"มีระบบแท็กทีมซึ่งผู้เล่นจะควบคุมตัวละครสองตัวและสามารถสลับระหว่างตัวละครตัวใดตัวหนึ่งระหว่างการเล่นเกม ตัวละครที่ไม่ได้รับการควบคุมจะค่อย ๆ ฟื้นฟูพลังงานส่วนหนึ่งในขณะที่สมาชิกทีมอีกคนกำลังต่อสู้ ผู้เล่นสามารถทำคอมโบพิเศษที่ตัวละครทั้งสองโจมตีคู่ต่อสู้ในเวลาเดียวกันเพื่อเพิ่มความเสียหาย
มิเตอร์เสริมที่อยู่ด้านล่างของหน้าจอจะค่อย ๆ เต็มขึ้นเมื่อการโจมตีเชื่อมกับฝ่ายตรงข้าม และเมื่อมิเตอร์เต็มสามารถทำการเคลื่อนไหวพิเศษได้ (เช่น การตีโต้, ท่าไม้ตายสุดยอด ฯลฯ)
โครงเรื่องและตัวละคร.
มีตัวละครที่เล่นได้ทั้งหมดสิบสี่ตัวใน"เรจออฟเดอะดรากอนส์" ผู้เล่นสามารถเลือกจากหนึ่งในเจ็ดการจับคู่เริ่มต้น หรือสร้างการจับคู่ที่กำหนดเองด้วยชุดค่าผสมที่เป็นไปได้เกือบ 80 แบบ ผู้เล่นจะเห็นฉากจบที่ซ่อนอยู่หากพวกเขาจบทัวร์นาเมนต์แบบผู้เล่นคนเดียวด้วยการจับคู่บิลลีและจิมมี
Rage of the Dragons
โจว ไห่เม่ย
ยอดเขาโอลิมปัส
ภูเขาเอ๋อเหมย์
ภูเขาเอ๋อเหมย์และพระพุทธรูปเล่อชาน
ภูเขาซานชิง
ภูเขาชิงเฉิงและระบบชลประทานตูเจียงยั่น
ยอดเขากีนาบาลู
อัลกุรนะฮ์อัสเซาดาอ์
ยอดเขาฟานซีปัง
ยอดเขากรันปาราดีโซ
มงบล็อง (ยอดเขา)
ยอดเขาคิลิมันจาโร
ยอดเขาแคเมอรูน
ยอดเขาเมรู
ยอดเขาเคนยา
ยอดเขาดามาวานด์
ยอดเขากีลูเว
เจมส์ โจเซฟ เดรสน็อก
เจมส์ โจเซฟ เดรสน็อก  เป็นผู้แปรพักตร์ชาวอเมริกันไปยังเกาหลีเหนือซึ่งเป็นหนึ่งในทหารของสหรัฐหกนายที่แปรพักตร์หลังจากสงครามเกาหลี
หลังจากแปรพักตร์ เดรสน็อกได้ทำงานเป็นนักแสดงในภาพยนตร์โฆษณาชวนเชื่อบางเรื่องซึ่งกำกับโดยคิม จอง อิล และเป็นครูสอนภาษาอังกฤษในเปียงยาง เขาถูกนำเสนอในรายการ "60 มินิตส์"  ของซีบีเอสเมื่อวันที่ 28 มกราคม 2550 ในฐานะผู้แปรพักตร์ของสหรัฐคนสุดท้ายที่ยังมีชีวิตอยู่ในเกาหลีเหนือ เขายังเป็นหัวข้อเรื่องในสารคดีเรื่อง "ครอสซิง เดอะ ไลน์"  โดยผู้สร้างภาพยนตร์ชาวอังกฤษแดเนียล กอร์ดอนและนิโคลาส บอนเนอร์ ซึ่งแสดงในเทศกาลภาพยนตร์ซันแดนซ์ปี 2550
เดรสน็อกส่วนใหญ่มักขนานนามตัวเองว่า โจ เดรสน็อก แต่เขามักถูกเรียกว่า "เจมส์" "โจ" และ "จิม" เดรสน็อกในรายงานของสื่อ เขาเป็นที่รู้จักของชาวเกาหลีเหนือส่วนใหญ่ในนาม "อาเธอร์" จากบทบาทการแสดงในภาพยนตร์โฆษณาชวนเชื่อเรื่อง "อันซัง ฮีโร่"  (1978)
เดรสน็อกเกิดใน นอร์ฟอล์ก, เวอร์จิเนีย, สหรัฐอเมริกา มีบิดาชื่อโจเซฟ เดรสน็อก และมารดาชื่อ มาร์กาเร็ต ลูซิลล์ เดรสน็อก โจเซฟและมาร์กาเร็ตได้หย่ากันเมื่อ 10 กรกฎาคม พ.ศ.2494 บิดาของเดรสน็อกเป็นผู้ริเริ่มการฟ้องหย่าโดยอ้างว่ามารกาของเดรสน็อก "แต่งงานกับคนอื่นอย่างถูกต้องตามกฎหมาย" เดรสน็อกถูกเลี้ยงดูโดยพ่อของเขาในเพนซิลเวเนียในช่วงสั้น ๆ แม่และน้องชายของเขา โจเซฟ เดรสน็อก II ไม่เคยติดต่อกับพวกเขาอีกเลย เดรสน็อกอาศัยในสถานที่เลี้ยงดูเด็กกำพร้า ลาออกจากโรงเรียนมัธยม และเข้าร่วมกองทัพในวันถัดจากวันเกิดปีที่ 17 ของเขา
การแปรพักตร์.
เดรสน็อกรับราชการทหารครั้งแรกโดยการใช้เวลาสองปีในเยอรมนีตะวันตก หลังจากกลับไปสหรัฐอเมริกาและพบว่าภรรยาของเขาทิ้งเขาไปหาชายอื่นเขาจึงเกณฑ์ทหารอีกครั้งและถูกส่งไปยังเกาหลีใต้ เขาเป็นนักเรียนชั้นหนึ่งส่วนตัวกับกองทหารม้าที่ 1 กองทัพสหรัฐ ซึ่งเป็นหน่วยที่อยู่ตามเขตปลอดทหารเกาหลีระหว่างเกาหลีเหนือและเกาหลีใต้ในช่วงต้นทศวรรษ 1960 ไม่นานหลังจากที่เขามาถึงเขาต้องเผชิญกับศาลทหารในการปลอมลายเซ็นบนเอกสารที่อนุญาตให้ออกจากฐานซึ่งในที่สุดก็นำไปสู่การปลดประจำการโดยไม่ขออนุญาต
เนื่องจากไม่เต็มใจที่จะเผชิญกับการลงโทษในวันที่ 15 สิงหาคม พ.ศ. 2505 ในขณะที่เพื่อนทหารของเขากำลังรับประทานอาหารกลางวันเขาวิ่งข้ามเขตทุ่นระเบิดในเวลากลางวันเข้าไปในดินแดนเกาหลีเหนือซึ่งเขาถูกทหารเกาหลีเหนือจับกุมอย่างรวดเร็ว เดรสน็อกถูกนำตัวโดยรถไฟไปยังกรุงเปียงยางเมืองหลวงของเกาหลีเหนือและถูกสอบสวน
ในเดือนเมษายน พ.ศ. 2560 NK News องค์กรข่าวตะวันตกรายงานว่าเดรสน็อกเสียชีวิตเมื่อปีที่แล้ว ในเดือนสิงหาคม พ.ศ. 2560 บุตรชายของเดรสน็อกยืนยันว่าเขาเสียชีวิตด้วยโรคหลอดเลือดสมองในเดือนพฤศจิกายน พ.ศ. 2559 พวกเขาออกแถลงการณ์ว่าพ่อของพวกเขาบอกให้ยังจงภักดีต่อคิม จอง อึนและพวกเขายังระบุด้วยว่าพวกเขาจะ "ทำลาย" สหรัฐหากเปิดตัวการประท้วงต่อต้านเกาหลีเหนือ
ศาสนาฮินดูในประเทศมาเลเซีย
ศาสนาฮินดูเป็นศาสนาที่มีผู้นับถือมากเป็นอันดับ 4 ใน ประเทศมาเลเซีย ตามสำมะโน ค.ศ. 2010 ประมาณ 1.78 ล้านคน (6.3% ของประชากรทั้งหมด) นับถือศาสนาฮินดู มากกว่าใน ค.ศ. 2000 ที่มีอยู่ 1,380,400 คน (6.2% ของประชากรทั้งหมด)
ชาวมาเลเซียที่นับถือศาสนาฮินดูส่วนใหญ่อาศัยอยู่ในฝั่งตะวันตกของมาเลเซียตะวันตก มีอยู่ 3 รัฐที่ยอมรับวงล้อมชาวฮินดู (Hindu enclave) ซึ่งมีร้อยละของชาวฮินดูมากกว่า 10 ของประชากร ตามสัมมะโน ค.ศ. 2010 ได้แก่ รัฐเนอเกอรีเซิมบีลัน (13.4%) ตามมาด้วยรัฐสลังงอร์ (11.6%), รัฐเปรัก (10.9%) และดินแดนสหพันธ์กัวลาลัมเปอร์ (8.5%) รัฐที่มีร้อยละของชาวฮินดูน้อยที่สุดคือรัฐซาบะฮ์ (0.1%)
ชาวอินเดียกับกลุ่มชาติพันธุ์อื่น เช่น ชาวจีน ได้มายังประเทศมาเลเซียในสมัยโบราณถึงสมัยกลาง ใน ค.ศ. 2010 สัมมะโนมาเลเซียรายงานว่ามีพลเมือง 1.91 ล้านคนมีต้นตระกูลจากอินเดีย ชาวมาเลเซียประมาณ 1.64 ล้านคน (86%) เป็นชาวฮินดู ส่วนชาวมาเลเซียที่ต้นตระกูลไม่ได้มาจากอินเดียประมาณ 0.14 ล้าน ก็ยอมรับว่าตนเป็นชาวฮินดู
ประเทศมาเลเซียเป็นเอกราชจากจักรวรรดิอาณานิคมอังกฤษใน ค.ศ. 1957 จากนั้นจึงประกาศให้ศาสนาอิสลามเป็นศาสนาประจำชาติ และร่างรัฐธรรมนูญแบบผสม ในด้านหนึ่ง มันปกป้องเสรีภาพทางศาสนา (เช่น ศาสนาฮินดู) แต่อีกด้านหนึ่ง รัฐธรรมนูญมาเลเซียก็กีดกั้นเสรีภาพทางศาสนาด้วย ในทศวรรษที่ผ่านมา มีรายงานการกดขี่ชาวฮินดูพร้อมกับศาสนากลุ่มน้อยอื่น ๆ เพิ่มขึ้น ซึ่งเกิดหลากหลายตามรัฐบาลของรัฐในประเทศมาเลเซียและสภาชะรีอะฮ์ในแต่ละรัฐ หลายปีที่ผ่านมา ทางข้าราชการมาเลเซียได้ดำเนินการรื้อวิหารฮินดูที่สร้างบนทรัพย์สินส่วนบุคคล และสร้างมาก่อนที่มาเลเซียได้รับเอกราช
การเดินทางของคุณแม่มด
การเดินทางของคุณแม่มด  เป็นซีรีส์ไลต์โนเวลของญี่ปุ่น ที่เขียนโดยโจกิ ชิราอิชิ และวาดโดย Azure SB Creative ได้เผยแพร่แล้วรวม 14 เล่มตั้งแต่เดือนเมษายน พ.ศ. 2559 ภายใต้สำนักพิมพ์ GA Novel มังงะดัดแปลงซึ่งวาดโดยอิสึกิ นานาโอะได้เผยแพร่ออนไลน์ตั้งแต่เดือนพฤศจิกายน พ.ศ. 2561 ผ่านนิตยสารมังงะออนไลน์ Manga UP! ของสแควร์เอนิกซ์ ซึ่งถูกรวบรวมเป็นทังโกบงสองเล่ม ไลต์โนเวลได้รับลิขสิทธิ์ในอเมริกาเหนือโดย Yen Press และมังงะได้รับอนุญาตจากสแควร์เอนิกซ์ ในประเทศไทยไลต์โนเวลเผยแพร่โดยอนิแม็ก บุ๊คส์ ซีรีส์ทีวีอนิเมะถูกจัดทำโดย C2C ออกอากาศตั้งแต่เดือนตุลาคมถึงธันวาคม พ.ศ. 2561
เมื่อหลงใหลเรื่องราวของนิเคะแม่มดที่ออกผจญภัยไปทั่วโลก อิเลน่าจึงปรารถนาที่จะเรียนแบบเดียวกัน ความมุ่งมั่นในการเรียนหนังสือและเวทมนตร์ของเธอทำให้อิเลน่ากลายเป็นแม่มดที่อายุน้อยที่สุดที่สำเร็จการศึกษาจากสถาบัน แต่เพื่อที่จะเป็นแม่มดอย่างเป็นทางการเธอต้องได้รับการฝึกอบรมจากแม่มดอาวุโสซึ่งไม่มั่นใจที่จะพาเธอเข้ามาเพราะพรสวรรค์ของเธอ ก่อนที่จะพบ ฟราน "แม่มดละอองดาว" และยอมรับเธอ หลังจากได้รับตำแหน่ง "แม่มดเถ้า" อิเลน่าเริ่มสำรวจทั่วโลกเยี่ยมชมและเผชิญหน้ากับผู้คนและสถานที่ทุกประเภท
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
การเลือกตั้งสมาชิกสภาผู้แทนราษฎรจังหวัดราชบุรี พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 5 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดราชบุรี
เขตการเลือกตั้งที่ 1 ประกอบด้วยอำเภอเมืองราชบุรี (ยกเว้นตำบลน้ำพุ ตำบลห้วยไผ่ ตำบลดอนแร่ และตำบลอ่างทอง)
เขตการเลือกตั้งที่ 2 ประกอบด้วยอำเภอวัดเพลง อำเภอปากท่อ อำเภอสวนผึ้ง อำเภอเมืองราชบุรี (เฉพาะตำบลน้ำพุ ตำบลห้วยไผ่ ตำบลดอนแร่ และตำบลอ่างทอง) อำเภอจอมบึง (เฉพาะตำบลรางบัว) และกิ่งอำเภอบ้านคา
เขตการเลือกตั้งที่ 3 ประกอบด้วยอำเภอจอมบึง (ยกเว้นตำบลรางบัว) และอำเภอโพธาราม (ยกเว้นตำบลบ้านฆ้อง และตำบลบ้านสิงห์)
เขตการเลือกตั้งที่ 4 ประกอบด้วยอำเภอบ้านโป่ง
เขตการเลือกตั้งที่ 5 ประกอบด้วยอำเภอดำเนินสะดวก อำเภอบางแพ และอำเภอโพธาราม (เฉพาะตำบลบ้านฆ้อง และตำบลบ้านสิงห์)
ภูเขาไฟปินาตูโบ
ภูเขาฮีโบค-ฮีโบค
ซึร์ทเซย์
เวสมาร์นายาส
แนมซ้าน
แนมซ้าน (เวียดนามเหนือ), จ๋าหย่อ (เวียดนามใต้) หรือ เปาะเปี๊ยะทอดเวียดนาม เป็นอาหารเวียดนามยอดนิยมชนิดหนึ่ง มักเสิร์ฟเป็นอาหารเรียกน้ำย่อยในยุโรปและอเมริกาเหนือซึ่งมีชาวเวียดนามพลัดถิ่นอาศัยอยู่จำนวนมาก
ส่วนผสมหลักของแนมซ้าน คือ เนื้อสัตว์บด เห็ด และผักซอยเป็นเส้นหรือหั่นเป็นลูกเต๋า คลุกเคล้าหรือผัดเข้าด้วยกันพร้อมปรุงรส ห่อม้วนในใบเมี่ยงญวนหรือแผ่นแป้งเปาะเปี๊ยะที่ทำให้ชื้น จากนั้นนำไปทอดจนกระทั่งใบเมี่ยงกรอบและมีสีน้ำตาลทอง กินกับน้ำจิ้ม อย่างไรก็ตาม ส่วนผสมของไส้แนมซ้านนั้นไม่ตายตัว เนื้อสัตว์ที่นิยมใช้มากที่สุดคือเนื้อหมู แต่ก็สามารถใช้เนื้อไก่ ปู กุ้ง และบางครั้งหอยทาก (ทางตอนเหนือของเวียดนาม) หรือใช้เต้าหู้ (สำหรับแนมซ้านมังสวิรัติ) หากใช้แคร์รอตและมันแกวเป็นไส้ ก็จะให้รสสัมผัสกรุบเล็กน้อยซึ่งเข้ากับใบเมี่ยงเมื่อทอดจนกรอบ แต่น้ำจากผักเหล่านี้อาจทำให้ใบเมี่ยงนิ่มได้ในเวลาอันสั้น หากต้องเก็บไว้เป็นเวลานานอาจใช้มันเทศหรือถั่วเขียวบดเป็นไส้แทนเพื่อให้ใบเมี่ยงคงความกรอบ นอกจากนี้ยังอาจใส่ถั่วงอกและวุ้นเส้นเป็นไส้ด้วย และสามารถเพิ่มไข่และเครื่องเทศต่าง ๆ ได้ตามต้องการ
แนมก๊วน
แนมก๊วน (; เวียดนามเหนือ), ก๋อยก๊วน (; เวียดนามใต้) หรือ เปาะเปี๊ยะสดเวียดนาม เป็นอาหารเวียดนามชนิดหนึ่ง ประกอบด้วยเนื้อหมู กุ้ง ผัก "บู๊น" (เส้นหมี่ชนิดหนึ่ง) และส่วนผสมอื่น ๆ นำมาห่อด้วยใบเมี่ยงญวน
แนมก๊วนจะถูกเสิร์ฟแบบสดที่อุณหภูมิห้อง (หรือทำให้เย็น) โดยไม่ทอดหรือปรุงใบเมี่ยงให้สุก ในขณะที่เปาะเปี๊ยะชนิดอื่น ๆ จะถูกเสิร์ฟแบบทอด (เช่น "แนมซ้าน") แนมก๊วนถือเป็นอาหารเรียกน้ำย่อยชนิดหนึ่งที่ได้รับความนิยมอย่างมากจากลูกค้าในร้านอาหารเวียดนาม
Chả giò
Nem rán
Gỏi cuốn
Nem cuốn
ภูเขาวิซุเวียส
ภูเขาไฟเอตนา
โยโกะ ฮิคาสะ
สเปซเอ็กซ์ ครูว์-3
สเปซเอ็กซ์ ครูว์-3  เป็นเที่ยวบินปฏิบัติการครั้งที่สามของยานอวกาศครูว์ดรากอน และเป็นเที่ยวบินที่มีลูกเรือเข้าสู่วงโคจรครั้งที่สี่ของคอมเมอร์เชียลครูว์โปรแกรม ภารกิจการปล่อยยานไปยังสถานีอวกาศนานาชาติสำเร็จเมื่อวันที่ 11 พฤศจิกายน ค.ศ. 2021 เวลา 02:03:31 น. UTC
ชื่อภารกิจ.
แคปซูลยานครูว์ดรากอนได้รับการตั้งชื่อโดยทีมลูกเรือเริ่มต้นว่า "เอนเดเวอร์ Endeavour" สำหรับแคปซูลแรกและ "รีซิลเลียน Resilience" สำหรับแคปซูลสอง เมื่อวันที่ 7 ตุลาคม พ.ศ. 2564 มีการประกาศให้แคปซูลที่สามมีชื่อว่า "เอนดิวแรนซ์ Endurance" เพื่อเป็นเกียรติแก่ทีมงานสเปซเอ็กซ์และนาซาที่ฝ่าฟันการระบาดใหญ่ สร้างยานอวกาศและฝึกนักบินอวกาศที่จะบินไปด้วย ชื่อนี้ยังถูกตั้งเพื่อเป็นเกียรติแก่เรือสามกระโดง "Endurance" ที่เออร์เนส แชคเคลตันใช้ในโครงการสำรวจทวีปแอนตาร์กติกาในยุคจักรวรรดิอังกฤษ โดยเรือดังกล่าวได้ติดน้ำแข็งก่อนที่จะถึงแอนตาร์กติกาและจมลงในปี ค.ศ. 1915
ผู้ได้รับเลือกคนแรกคือ มัสทีอัส เมาเรอร์ นักบินอวกาศชาวเยอรมันจากองค์การอวกาศยุโรป (ESA) ได้รับเลือกเมื่อเดือนกันยายน 2020 จากนั้นนักบินอวกาศสองคนของนาซา ราชา ชารี และทอมัส มาร์ชเบิร์น ได้รับเลือกเมื่อวันที่ 14 ธันวาคม 2020 ที่นั่งลำดับที่สี่นั้นแต่เดิมถูกสำรองไว้ให้กับนักบินอวกาศรัสเซีย นับเป็นจุดเริ่มต้นของข้อตกลงการแลกเปลี่ยนระหว่างนาซาของสหรัฐกับรอสคอสมอสของรัสเซียที่จะให้นักบินอวกาศของตนได้มีที่นั่งทั้งในยานโซยุซและยานคอมเมอร์เชียลครูว์ แม้ว่าสตีฟ จอร์ชิก ผู้อำนวยการนาซาในขณะนั้นได้ออกมากล่าวในเดือนเมษายน ค.ศ. 2021 ว่าข้อตกลงนี้ยังไม่น่าจะเริ่มได้จนกว่าจะปล่อยยานครูว์-3 แล้ว เดือนพฤษภาคม 2021 ที่นั่งลำดับที่สี่จึงเป็นของเคย์ลา แบร์รอนจากนาซา
ชารีเป็นนักบินอวกาศมือใหม่คนแรกที่สั่งการภารกิจอวกาศของนาซานับตั้งแต่สกายแล็บ 4 ในการส่งลูกเรือไปยังสถานีอวกาศสกายแล็บ ในปี ค.ศ. 1973 โดยในปีนั้น เจอรัลด์ คาร์ ซึ่งไม่เคยบินในอวกาศมาก่อน ได้เคยบังคับการลูกเรือสามคนในเที่ยวบิน 84 วันบนสกายแล็บ และยังเที่ยวบินอวกาศเที่ยวแรกของเมาเรอร์และแบร์รอนอีกด้วย
ชารีและแบร์รอน นักบินอวกาศสองคนแรกของนักบินอวกาศนาซากลุ่ม 22 (ชื่อเล่น "The Turtles" หรือ "เต่า") ที่ได้ขึ้นสู่อวกาศโดยสเปซเอ็กซ์ครูว์-3 ได้นำตุ๊กตาเต่ายัดนุ่นติดตัวไปเพื่อใช้เป็นตัวบ่งชี้สภาวะไร้แรงโน้มถ่วง และเพื่อสื่อถึงกลุ่มนักบินอวกาศของพวกเขา นอกจากนี้ เพื่อรวมเรื่องราวของสมาชิกลูกเรือบนยานอีกสองคน เต่าตัวนี้ได้รับการตั้งชื่อว่า "Pfau" ซึ่งเป็นคำภาษาเยอรมันที่แปลว่า "นกยูง" สำหรับเมาเรอร์ซึ่งเป็นชาวเยอรมัน และสำหรับมาร์ชเบิร์นหมายถึงชื่อเล่นของนักบินอวกาศนาซากลุ่ม 19 ที่มีชื่อว่า "The Peacocks" หรือ "นกยูง"
ตามแผนเดิมภารกิจปฏิบัติการสเปซเอ็กซ์ครั้งที่สามในโครงการคอมเมอร์เชียลครูว์โปรแกรมนี้ ยานถูกกำหนดให้ปล่อยในวันที่ 31 ตุลาคม 2021 แต่ถูกเลื่อนออกไปเป็นวันที่ 3 พฤศจิกายน 2021 เนื่องจากสภาพอากาศในมหาสมุทรแอตแลนติกไม่เอื้ออำนวย และเลื่อนออกไปอีกครั้งเป็นวันที่ 7 พฤศจิกายน 2021 เนื่องจากปัญหาทางการแพทย์เล็กน้อยของนักบินอวกาศ เนื่องจากมีการประเมินว่าสภาพอากาศจะเลวร้าย จึงได้เลื่อนการปล่อยยานอีกครั้งเป็นวันที่ 9 พฤศจิกายน 2021
เนื่องจากความล่าช้าในการปล่อยยาน นาซาจึงได้ตัดสินใจนำนักบินอวกาศจากภารกิจครูว์-2 ที่ได้ปฏิบัติภารกิจบนสถานีอวกาศนานาชาติกลับโลกก่อนที่จะปล่อยยานครูว์-3 นับเป็นการส่งไม้ต่อลูกเรือสถานีอวกาศนานาชาติทางอ้อมครั้งแรกของครูว์ดรากอน สเปซเอ็กซ์ครูว์-2 ได้ออกจากสถานีอวกาศเมื่อวันที่ 8 พฤศจิกายน และตกลงมาถึงโลกเมื่อวันที่ 9 พฤศจิกายน 2021 สุดท้ายยานสเปซเอ็กซ์ครูว์-3 จึงได้ถูกปล่อยเมื่อวันที่ 11 พฤศจิกายน 2021 เวลา 02:03:31 UTC ณ แหลมคะแนเวอรัล
ภารกิจในส่วนของยุโรปมีชื่อว่า "Cosmic Kiss"
SpaceX Crew-3
จรวดของสเปซเอ็กซ์
จรวดของสเปซเอ็กซ์  เป็นจรวดที่ผลิตโดยบริษัท SpaceX เพื่อดำเนินการให้ผู้ใช้บริการปล่อยและดำเนินการตามเป้าหมายการสำรวจต่างๆ ปัจจุบัน SpaceX เป็นผู้ผลิตและดำเนินการจรวดขนส่งขนาดกลางในตระกูล Falcon 9 Full Thrust และจรวดขนส่งสำหรับงานหนักตระกูล Falcon Heavy ซึ่งทั้งสองรุ่นนี้ขับเคลื่อนด้วยเครื่องยนต์ SpaceX Merlin และใช้เทคโนโลยี VTVL เพื่อนำจรวดขั้นแรกกลับมาใช้ใหม่ ในปี ค.ศ. 2020 บริษัทกำลังพัฒนาระบบปล่อยตัว Starship ที่สามารถนำกลับมาใช้ใหม่ได้ซึ่งจะมาแทนที่ Falcon 9 และ Falcon Heavy
Post 2008. Merlin 1A was used from 2006 till 2007.
SpaceX launch vehicles
เขารินจานี
เขารินจานี  เป็นภูเขาไฟมีพลังบนเกาะลมบกของอินโดนีเซีย มีความสูง 3,726 เมตร (12,224 ฟุต) ทำให้เป็นภูเขาไฟที่สูงเป็นอันดับสองในอินโดนีเซีย
เขารินจานีมีแอ่งยุบปากปล่องขนาด 6 × 8.5 กิโลเมตร (3.7 × 5.3 ไมล์) อยู่ติดกับภูเขาไฟ ซึ่งบางส่วนเป็นทะเลสาบปล่องภูเขาไฟที่เรียกว่าเซอการาอานัก  หรืออานักเลาต์ (, "เด็กแห่งทะเล") เนื่องจากสีของน้ำเป็นสีฟ้าเหมือนน้ำทะเล ทะเลสาบแห่งนี้อยู่สูงจากระดับน้ำทะเลประมาณ 2,000 เมตร (6,600 ฟุต) และคาดว่าจะมีความลึกประมาณ 200 เมตร (660 ฟุต) แอ่งยุบปากปล่องยังมีน้ำพุร้อน ชนเผ่าซาซักและชาวฮินดูถือว่าทะเลสาบและภูเขาเป็นสิ่งศักดิ์สิทธิ์และมีการทำกิจกรรมทางศาสนาเป็นครั้งคราวในพื้นที่ทั้งสอง ยูเนสโกได้กำหนดให้แอ่งยุบปากปล่องภูเขาไฟรินจานีเป็นส่วนหนึ่งของเครือข่ายอุทยานธรณีโลกในเดือนเมษายน พ.ศ. 2561
อุทยานแห่งชาติ.